Source: https://beta.e-justice.europa.eu/377/RO/matrimonial_matters_and_matters_of_parental_responsibility?BULGARIA&init=true&member=1
Timestamp: 2019-12-06 18:32:21+00:00
Document Index: 2103343

Matched Legal Cases: ['articolul 56', 'articolul 56', 'articolul 57', 'articolul 45', 'articolul 21', 'articolul 621', 'articolul 21', 'articolul 622', 'articolul 29', 'articolul 623', 'articolul 623', 'articolul 623']

Denumirea, adresa și mijloacele de comunicare acceptate de autoritățile centrale desemnate în temeiul articolului 53 sunt:
Direcția privind protecția juridică internațională a copiilor și adopțiile internaționale
Adresa: Ul. Slavyanska nr. 1
[pentru toate chestiunile care intră sub incidența regulamentului în legătură cu răspunderea părintească și răpirea și plasarea copiilor (articolul 56)]
Direcția cooperare judiciară internațională și afaceri europene
[pentru toate chestiunile care intră sub incidența regulamentului, cu excepția celor legate de răspunderea părintească și răpirea și plasarea copiilor (articolul 56)]
Limbile acceptate pentru comunicările cu autoritățile centrale desemnate în conformitate cu articolul 57 alineatul (2): bulgara, engleza și franceza.
Limbile acceptate pentru certificateșe privind dreptul de vizită în conformitate cu articolul 45 alineatul (2): bulgara, engleza și franceza.
Autoritățile competente menționate la articolul 21 alineatul (2) în ceea ce privește recunoașterea hotărârilor în materie matrimonială și în materia răspunderii părintești sunt autoritățile competente în materie de înregistrare, și anume primarii municipalităților [articolul 621 alineatul (2) din Codul de procedură civilă].
Autoritatea competentă menționată la articolul 21 alineatul (3) pentru recunoașterea hotărârilor judecătorești este instanța provincială în a cărei rază teritorială își are domiciliul sau reședința partea adversă sau, în cazul în care partea adversă nu are domiciliul sau reședința în Republica Bulgaria, instanța provincială în a cărei rază teritorială își are domiciliul sau reședința partea interesată [articolul 622 alineatul (1) din Codul de procedură civilă]. În cazul în care partea interesată nu are domiciliul sau reședința în Bulgaria, cererea trebuie depusă la Tribunalul municipal Sofia.
Autoritatea competentă la care se depune cererea de încuviințare a executării unei hotărâri judecătorești pronunțate într-un alt stat membru al UE, menționată la articolul 29, este instanța provincială în a cărei rază teritorială își are domiciliul sau reședința debitorul sau de la locul executării (articolul 623 alineatul (1) din Codul de procedură civilă).
Hotărârea poate fi contestată la Curtea de Apel din Sofia (articolul 623 alineatul (6) prima teză din Codul de procedură civilă).
Căile de atac împotriva hotărârilor pronunțate de Curtea de Apel din Sofia se depun la Curtea Supremă de Casație (articolul 623 alineatul (6) a doua teză din Codul de procedură civilă).
Ultima actualizare: 26/06/2018